ai4bharat/Pralekha huggingface dataset:
நிதி அமைச்சகம்
ஓய்வூதிய நிதி ஒழுங்குமுறை மற்றும் மேம்பாட்டு ஆணைய நிர்வாகத்தின் கீழ் உள்ள சொத்துக்கள் ரூ.6 லட்சம் கோடியை கடந்தது
தேசிய ஓய்வூதிய திட்டம் மற்றும் அடல் ஓய்வூதிய திட்டத்தின் கீழ், 13 ஆண்டுகளுக்குப்பிறகு நிர்வாகத்தின் கீழ் உள்ள சொத்துக்கள் ரூ.6 லட்சம் கோடியை கடந்து விட்டதாக ஓய்வூதிய நிதி ஒழுங்குமுறை மற்றும் வளர்ச்சி ஆணையம்  இன்று அறிவித்தது.
நிர்வாகத்தின் கீழ் உள்ள சொத்து வளர்ச்சியில, கடைசி ஒரு லட்சம் கோடி ரூபாய், 7 மாதங்களில் சாதிக்கப்பட்டுள்ளது.
தேசிய ஓய்வூதிய திட்டத்தில் குறிப்பிடத்தக்க வளர்ச்சி ஏற்பட்டுள்ளதாக பிஎப்ஆர்டிஏ கூறியுள்ளது. இத்திட்டத்தில் 74.10 லட்சம் அரசு ஊழியர்கள், அரசு சாரா துறையிலிருந்து 28.37 லட்சம் தனி நபர்கள் சந்தாதாரர்களாக உள்ளனர்.
பிஎப்ஆர்டிஏ-வின் மொத்த சந்தாதாரர் எண்ணிக்கை 4.28 கோடியாக அதிகரித்துள்ளது.
இது குறித்து பிஎப்ஆர்டிஏ-வின் தலைவர் திரு சுப்ரதிம் பந்தோபத்யாய் கூறுகையில், ‘‘ நிர்வாகத்தின் கீழ் உள்ள சொத்து ரூ.6 லட்சம் கோடி என்ற மைல்கல் இலக்கை அடைவதில், நாங்கள் மிகுந்த மகிழ்ச்சியடைகிறோம். கடந்தாண்டு அக்டோபர் மாதத்தில் இந்த தொகை ரூ.5 லட்சம் கோடியாக இருந்தது. 7 மாதத்துக்கும் குறைவான காலத்துக்குள், இந்த தொகை ரூ. 6 லட்சம் கோடியாக உயர்ந்துள்ளது.
இந்த சாதனை, தேசிய ஓய்வூதிய திட்டம் மற்றும் பிஎப்ஆர்டிஏ மீது சந்தாதாரர்கள் வைத்துள்ள நம்பிக்கையை காட்டுகிறது. ஒய்வூதிய திட்டம், தங்களின் நிதி நலன்களை பாதுகாப்பதற்கு தனிநபர்கள் முக்கியத்துவம் அளித்தனர் என்பது இந்த தொற்று காலத்தில் அதிகரித்துள்ளதை உணர்த்துவதாக இருக்கிறது.’’ என்றார்.
2021 மே 21ம் தேதி வரை தேசிய ஓய்வூதிய திட்டம் மற்றும் அடல் ஓய்வூதிய திட்டத்தில் மொத்தம் உள்ள சந்தாதாரர்களின் எண்ணிக்கை 4.28 கோடியை கடந்து விட்டது. நிர்வாகத்தின் கீழ் உள்ள சொத்தும்  ரூ. 603,667.02 கோடியாக வளர்ந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721880
------
(Visitor Counter : 196
நிதி அமைச்சகம்
மே 2022-ல் மொத்த ஜிஎஸ்டி வருவாய் கடந்த ஆண்டைவிட 44% அதிகரித்து ரூ.1,40,885 கோடி வசூலாகியுள்ளது
சரக்கு மற்றும் சேவை வரியான ஜிஎஸ்டி மொத்த வருவாய் மே 2022-ல் ரூ.1,40,885 கோடி வசூலாகியுள்ளது. இதில் மத்திய ஜிஎஸ்டியாக ரூ.25,036 கோடியும், மாநில ஜிஎஸ்டி-யாக ரூ.32,001 கோடியும், ஒருங்கிணைந்த ஜிஎஸ்டி-யாக ரூ.73,345 கோடியும்  செஸ் வரியாக 10,502 கோடியும்  வசூலாகியுள்ளது.
ஒருங்கிணைந்த ஜிஎஸ்டி-யிலிருந்து மத்திய ஜிஎஸ்டி-க்கு ரூ.27,924 கோடியும், மாநில ஜிஎஸ்டி-க்கு ரூ.23,123 கோடியையும் அரசு வழங்கியுள்ளது. இதற்கு பிறகு மே மாதத்தில் மத்திய அரசுக்கான மொத்த வருவாயாக ரூ.52,960 கோடியும், மாநில ஜிஎஸ்டி-க்கு ரூ.55,124 கோடியும் கிடைத்துள்ளது. இது தவிர ஜிஎஸ்டி இழப்பீடாக மாநிலங்கள் மற்றும் யூனியன் பிரதேசங்களுக்கு 31.05.2022 நிலவரப்படி ரூ.86,912 கோடியை மத்திய அரசு விடுவித்துள்ளது. மே 2022-ல் ஜிஎஸ்டி வருவாய் கடந்த ஆண்டின் இதே காலக்கட்டத்தில் இருந்ததைவிட 44% அதிகரித்துள்ளது.
ஜிஎஸ்டி வரி அறிமுகப்படுத்தப்பட்ட பிறகு நான்காவது முறையாக ஜிஎஸ்டி வருவாய் ரூ.1.40 லட்சம் கோடியை தாண்டியுள்ளது.
தமிழ்நாட்டில் மே 2021-ல் ரூ.5,592 கோடியாக இருந்த ஜிஎஸ்டி வசூல் மே 2022–ல் 41% அதிகரித்து ரூ.7,910 கோடி வசூலாகியுள்ளது. புதுச்சேரியில், மே 2021-ல் 123 கோடியாக இருந்த ஜிஎஸ்டி வசூல், மே 2022-ல் 47% அதிகரித்து ரூ.181 கோடி வசூலாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1830039
----
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 190.20 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 20,635 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 190.20 கோடிக்கும் அதிகமான  டோஸ்கள் செலுத்தப்பட்டுள்ளன. 2,36,46,697 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.04 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,079 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,57,495.
இந்தியாவில் கடந்த 24 மணி நேரத்தில் 3,451 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,60,613 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.06 கோடி . வாராந்திரத் தொற்று 0.83 சதவீதமாக உள்ளது. தினசரித் தொற்று விகிதம் 0.96 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823588
மனித வள மேம்பாட்டு அமைச்சகம்
வீர் கதா 2.0 போட்டியில் விருதுபெற்ற 25 பேருக்கு திரு ராஜ்நாத் சிங், திரு தர்மேந்திர பிரதான் ஆகியோர் பாராட்டு
குடியரசு தினத்தையொட்டி, புதுதில்லியில் இன்று நடைபெற்ற வீர் கதா 2.0 போட்டியில் வெற்றி பெற்ற 25 பேருக்கு பாதுகாப்புத் துறை அமைச்சர் திரு ராஜ்நாத் சிங், கல்வி அமைச்சர் திரு தர்மேந்திர பிரதான் ஆகியோர் பாராட்டு தெரிவித்துள்ளனர்.
பாதுகாப்பு அமைச்சகம், கல்வி அமைச்சகம் ஆகியவை இணைந்து விடுதலையின் அமிர்தப் பெருவிழாவின் ஒரு பகுதியாக கடந்த ஆண்டு வீர் கதா முதல் அத்தியாயத்தை வெற்றிகரமாக ஏற்பாடு செய்தன. அதன் இரண்டாவது அத்தியாயம் இன்று நடைபெற்றது.
இதில் வெற்றிப்பெற்றவர்களுக்கு ரூ. 10 ஆயிரம் ரொக்கப்பரிசு, பதக்கம், சான்றிதழ் ஆகியவற்றை திரு ராஜ்நாத் சிங் வழங்கினார். கல்வி அமைச்சர் திரு தர்மேந்திர பிரதான், பாதுகாப்புத்துறை இணையமைச்சர் திரு அஜய் பட் ஆகியோர் முன்னிலை வகித்தனர்.
முப்படைகளின் தலைமைத் தளபதி ஜென்ரல் அனில் சௌகான், விமானப்படை தளபதி ஏர் சீப் மார்ஷல் வி ஆர் சௌத்ரி, கடற்படை தளபதி அட்மிரல் ஆர் ஹரிகுமார், ராணுவ தளபதி ஜெனரல் மனோஜ் பாண்டே, பாதுகாப்புத் துறை செயலர் திரு கிரிதர் அரமானே ஆகியோரும் நிகழ்ச்சியில் கலந்துகொண்டனர். நூற்றுக்கும் மேற்பட்ட தேசிய மாணவர் படையினர், ராணுவ பள்ளிகள், கன்டோன்மென்ட் வாரியங்களின் மாணவர்களும், 500க்கும் மேற்பட்ட பள்ளிகளைச் சேர்ந்த மாணவர்கள் மற்றும் ஆசிரியர்கள் மெய்நிகர் வடிவில் கலந்து கொண்டனர்.
வெற்றிபெற்றவர்களை பாராட்டிய பாதுகாப்புத்துறை அமைச்சர் அவர்களது வீரம், தீரம், படைப்பாற்றல் ஆகியவற்றை புகழ்ந்துரைத்தார். இளைய தலைமுறையினர் புதிய மற்றும் சிறந்த பாதையை வழங்குவதுடன், நாட்டுக்கும், சமுதாயத்திற்கும் சேவைப்புரிவார்கள் என்று அவர் நம்பிக்கை தெரிவித்தார்.
வீர் கதா நிகழ்ச்சி, மாணவர்களிடையே தேசப்பற்றை ஊட்டுவதாக கூறிய திரு ராஜ்நாத் சிங், இது மாணவர்களிடையே கல்வியையும், பண்பையும், வீரத்தையும் வளர்க்கும் என்று குறிப்பிட்டார்.
நிகழ்ச்சியில் பேசிய அமைச்சர் திரு பிரதான், மாணவர்களின் படைப்பாற்றல் திறன் ஊக்கமளிப்பதாக உள்ளது என்று கூறினார். அவர்களது தீரச்செயல்கள், நாட்டு நிர்மாணத்திற்கு பெருமளவில் பயன்படும் என்று நம்பிக்கை தெரிவித்தார்.AP/PKV/RS/KRS
(Visitor Counter : 71
பிரதமர் அலுவலகம்
தீபாவளியையொட்டி வரும் 23-ந் தேதி பிரதமர் அயோத்தியாவுக்கு பயணம்
ஸ்ரீராமஜென்மபூமி தீர்த் ஷேத்திர தலத்தை பிரதமர் பார்வையிடுகிறார்
ஸ்ரீ பகவான் ஸ்ரீராம்லாலா விராஜ்மானுக்கு பூஜை செய்து பிரதமர் வழிபடுகிறார்
பகவான் ஸ்ரீராமரின் அடையாளமாக பிரதமர் ராஜ்யாபிஷேகம் மேற்கொள்கிறார்
பிரம்மாண்டமான தீப உற்சவ கொண்டாட்டத்தை பிரதமர் தொடங்கிவைக்கிறார்
சரயு நதியின் புதிய படித்துறையில் பிரதமர் ஆரத்தியை வழிபடுகிறார்,
முப்பரிமாண வடிவமைப்பிலான காட்சியும் இடம்பெறுகிறது
தீபாவளியையொட்டி வரும் 23-ந் தேதி உத்தரப்பிரதேச மாநிலம் அயோத்தியாவுக்கு பிரதமர் திரு நரேந்திர மோடி பயணம் மேற்கொள்கிறார். மாலை 5 மணியளவில் பகவான் ஸ்ரீராம்லாலா விராஜ்மானுக்கு பூஜை செய்து பிரதமர் வழிபடுகிறார். இதனைத் தொடர்ந்து ஸ்ரீராமஜென்மபூமி தீர்த்த ஷேத்திரத்தை அவர் ஆய்வு செய்கிறார். மாலை 5.45 மணியளவில் பகவான் ஸ்ரீராமருக்கு ராஜ்யாபிஷேகத்தை பிரதமர் மேற்கொள்கிறார். 6.30 மணியளவில் சரயு நதியின் புதிய படித்துறையில் ஆரத்தியை பார்வையிடுகிறார். பிரம்மாண்டமான தீப உற்சவ கொண்டாட்டத்தையம் அவர் தொடங்கிவைக்கிறார்.
இந்த ஆண்டு தீப உற்சவத்தின் 6-வது பதிப்பு நடைபெறுகிறது. முதல் முதலாக பிரதமர் இதில் நேரடியாக கலந்து கொள்கிறார். 15 லட்சத்திற்கும் மேற்பட்ட தீபங்கள் இந்த நிகழ்ச்சியில் ஏற்றப்படும். தீப உற்சவத்தின் போது பல்வேறு மாநிலங்களைச் சேர்ந்த பல்வேறு நடன வடிவிலான 11 ராம்லீலா மற்றும் 5 அனிமேஷன் வடிவிலான அலங்கார வாகனங்கள் இடம்பெறும். சரயு நதியில் கரைகளில் பிரம்மாண்டமான இசை லேசர் காட்சிகளுடன் முப்பரிமாண ஹோலோ கிராபிக்ஸ் காட்சிகளையும் பிரதமர் பார்வையிடுகிறார்.
PIB Headquarters
ஊழியர் வருங்கால வைப்பு நிதி அலுவலகத்தின் குறைதீர்ப்பு முகாம்
ஊழியர் வருங்கால வைப்பு நிதித் திட்டத்தின் சந்தாதாரர்கள் மற்றும் நிறுவனங்களின் குறைகளையும், புகார்களையும் கேட்டறிவதற்காக ஆகஸ்ட் 13 ஆம் தேதியன்று சென்னையில் குறைதீர்ப்பு முகாம் ஒன்று நடைபெறுகிறது. ஊழியர் வருங்கால வைப்பு நிதி பிராந்திய அலுவலகம் ஏற்பாடு செய்துள்ள இந்த முகாம் எண்- 37, ராயப்பேட்டை நெடுஞ்சாலை, சென்னை – 14 என்ற முகவரியில் உள்ள பிராந்திய அலுவலகத்தில் நடைபெறுகிறது.
சந்தாதாரர்கள், உறுப்பினர்கள், ஓய்வூதியதாரர்கள் ஆகஸ்ட் 13 ஆம் தேதியன்று காலை 10.30 முதல் பிற்பகல் 1 மணி வரையும், நிறுவனங்கள் பிற்பகல் 3 மணி முதல் மாலை 4 மணிவரையும், விலக்கு அளிக்கப்பட்ட அமைப்புகள் மாலை 4 மணி முதல் 5 மணி வரையும் கலந்து கொண்டு தமது குறைகளைத் தெரிவிக்கலாம்.
நீண்ட நாட்களாக நிலுவையில் உள்ள தமது குறைகள் மற்றும் பிற ஆலோசனைகளைத் தெரிவிக்க விரும்பும் சந்தாதாரர்களும், நிறுவனங்களும், தமது பி.எஃப் எண், கணக்கு எண், குறையின் தன்மை ஆகியவற்றை குறிப்பிட்டு வருங்கால வைப்பு நிதி அலுவலகத்தின் மக்கள் தொடர்பு அதிகாரியிடம் ஆகஸ்ட் 6 ஆம் தேதியோ அல்லது அதற்கு முன்பாகவோ பதிவு செய்து கொள்ள வேண்டும். இந்தத் தகவலை சென்னை பிராந்திய வருங்கால வைப்பு நிதி ஆணையர் திரு சலீல் சங்கர் வெளியிட்டுள்ள செய்திக்குறிப்பில் தெரிவித்துள்ளார்.
எரிசக்தி அமைச்சகம்
மின் பகிர்மானக் கழகங்களின் நிதி நிலைமையை மேம்படுத்துவதில் மத்திய அரசு தீவிரம்
கணக்கிடுதல், அறிக்கை வழங்குதல், மின் பகிர்மானக் கழகங்களுக்கு மாநிலங்கள் வழங்கும் மானியத்தை சீர்படுத்துதல் போன்ற நடவடிக்கைகளோடு மின் பகிர்மானக் கழகங்களின் நிதி நிலைமையை மேம்படுத்த அரசு பல்வேறு நடவடிக்கைகளை மேற்கொள்கிறது. துறையின் நிலைத்தன்மைக்கான ஒரு கட்டமைப்பின் தேவையையும், முறையற்ற மற்றும் வெளிப்படைத்தன்மையற்ற கணக்கீடு மற்றும் மாநிலங்களால் அறிவிக்கப்பட்ட மானியத்தை செலுத்தாதது அல்லது தாமதமாக செலுத்துவதும் பகிர்மான கழகங்களின் நிதி நெருக்கடிக்கு ஒரு காரணம் என்ற நிலைமையை அடுத்து இந்த நடவடிக்கைகள் எடுக்கப்பட்டுள்ளன. ஜூலை 26,2023 அன்று எரிசக்தி அமைச்சகம் விதிகளை அறிவித்தது.
விதிகளின்படி, காலாண்டு அறிக்கை, அந்தந்த காலாண்டின் கடைசி தேதியிலிருந்து முப்பது நாட்களுக்குள் விநியோக உரிமைதாரரால் சமர்ப்பிக்கப்பட வேண்டும். மேலும், காலாண்டு அறிக்கை சமர்ப்பிக்கப்பட்ட முப்பது நாட்களுக்குள் மாநில ஆணையம் அறிக்கையை ஆய்வு செய்து வெளியிட வேண்டும். மானியப் பிரிவினர் பயன்படுத்தும் மின்சாரத்தின் கணக்குகளின் அடிப்படையில் மானியத் தேவைகள் எழுப்பப்படுவது தொடர்பான தகவல்களும், மாநில அரசால் அறிவிக்கப்பட்டபடி இந்த பிரிவினருக்கு செலுத்த வேண்டிய மானியம் மற்றும் சட்டப் பிரிவு 65 இன் படியான உண்மையான மானியம் சம்பந்தமான தகவல்களும் இந்த அறிக்கையில் இடம்பெறும்.
மானியக் கணக்கீடு மற்றும் மானியத்திற்கான கட்டணங்களை உயர்த்துதல் ஆகியவை சட்டம் அல்லது அதன் கீழ் வெளியிடப்பட்ட விதிகள் அல்லது ஒழுங்குமுறைகளின்படி கண்டறியப்படாவிட்டால், மாநில ஆணையம் சட்டத்தின் விதிகளின்படி இணங்காதவர்கள் மீது தகுந்த நடவடிக்கை எடுக்க வழிவகை செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 108 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 108 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.81 கோடிக்கும் மேற்பட்ட  ) தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767080
அறிவியல் மற்றும் தொழில்நுட்பத்துறை
மரபியலின் முக்கியத்துவம் குறித்து விஞ்ஞான யாத்திரையின் போது விளக்கப்பட்டது
இந்திய சர்வதேச அறிவியல் திருவிழா 2020-ஐ முன்னிட்டு ஏற்பாடு செய்யப்பட்ட விஞ்ஞான யாத்திரையில், மத்திய அறிவியல் மற்றும் தொழிலக ஆராய்ச்சி மையம்-மரபியல் மற்றும் ஒருங்கிணைந்த உயிரியலுக்கான நிறுவனம் , புதுதில்லி கலந்து கொண்டது.
நிகழ்ச்சியை துவக்கி வைத்து பேசிய சி எஸ் ஐ ஆர் - ஐ ஜி ஐ ஆர் இயக்குநர் டாக்டர் அனுராக் அகர்வால், அறிவியல் ஆர்வம், மனிதநேயம் மற்றும் சீர்திருத்தம் உள்ளிட்டவற்றில் ஆர்வத்தை வளர்த்துக் கொள்வது இந்திய அரசியல் சாசனத்தின் படி ஒவ்வொரு இந்தியருக்கும் அவசியம் என்றார்.
நல்ல அறிவியலின் மீது பல ஆண்டுகளாக செய்த முதலீட்டின் விளைவாக கொரோனா பெருந்தொற்றின் போது அறிவியல் உலகத்தால் வேகமாக செயலாற்ற முடிந்தது என்று டாக்டர் அகர்வால் கூறினார்.
மரபியலின் முக்கியத்துவம் குறித்து விஞ்ஞான யாத்திரையின் போது விளக்கப்பட்டது. இந்த நிகழ்வில் சிறப்புரையாற்றிய இந்திய அரசின் அறிவியல் ஆலோசகர் பேராசிரியர் கே விஜய்ராகவன், கொவிட்டுக்கு பிந்தைய காலகட்டத்தில் தொழில்துறை மற்றும் சமுதாயம் ஆகியவற்றோடு கைகோர்த்து அறிவியல் முன்னேற வேண்டும் என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1682732
(Visitor Counter : 130
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 36.7 லட்சத்துக்கும் மேற்பட்ட கொவிட் தடுப்பூசிகள் போட்டு இந்தியா சாதனை
கடந்த 24 மணி நேரத்தில் 36.7 லட்சத்துக்கும் மேற்பட்ட தடுப்பூசிகள் போட்டு இந்தியா புதிய சாதனை படைத்துள்ளது.
76-வது நாளான நேற்று 36,71,242 தடுப்பூசிகள் போடப்பட்டன. மொத்தத்தில் இன்று காலை 7 மணி வரை 6.87 கோடி  தடுப்பூசிகள் போடப்பட்டன.
மகாராஷ்டிரா, சட்டீஸ்கர், கர்நாடகா, பஞ்சாப், தமிழ்நாடு, கேரளா, தில்லி மற்றும் உத்தரப் பிரதேசம் ஆகிய 8 மாநிலங்களில் தினசரி கொவிட் பாதிப்பு தொடர்ந்து அதிகரிக்கிறது.
கடந்த 24 மணி நேரத்தில் 81,466 பேருக்கு புதிதாக தொற்று ஏற்பட்டுள்ளது. இவர்களில் 81.25 சதவீதம் பேர் மேற்கண்ட 8 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 43,183 பேருக்கு புதிதாக பாதிப்பு ஏற்பட்டுள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 6,14,696-ஐ எட்டியுள்ளது.
நாட்டில் குணமடைந்தவர்களின் மொத்த எண்ணிக்கை இன்று 1,15,25,039 -ஆக உள்ளது.
கடந்த 24 மணி நேரத்தில் 50,356 பேர் குணமடைந்துள்ளனர். 469 பேர் உயிரழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1709176
----
(
சிறப்பு சேவைகள் மற்றும் கட்டுரைகள்
ரூபாய் 34.2 லட்சம் மதிப்புள்ள தங்கம் சென்னை சுங்கத் துறையினரால் பறிமுதல் செய்யப்பட்டது. ஒருவர் கைது
கடந்த ஞாயிற்றுக்கிழமை இரவு துபாயில் இருந்து, ஏர் இந்தியா எக்ஸ்பிரஸ் விமானம் ஐ க்ஸ் 1644 மூலம் சென்னை வந்த ராமநாதபுரத்தைச் சேர்ந்த அஜ்மீர் கான் சையது அலி, 20, ரசிக்அலி முகமத் முஸ்தாபா, 33, மற்றும் நாகப்பட்டினத்தை சேர்ந்த மன்சூர் அலிகான், 29 ஆகியோரை தங்கம் கடத்தி வருவதாக சந்தேகப்பட்ட சுங்கத்துறை அதிகாரிகள் அவர்களை தடுத்து நிறுத்தி சோதனை மேற்கொண்டனர். தொடர்ந்து நடத்தப்பட்ட விசாரணையில் அவர்கள் தங்கள் மலக்குடலில் தங்கம் கடத்தி வந்ததை ஒப்புக் கொண்டனர். அவர்களிடம் இருந்து தலா இரண்டு என மொத்தம் 6 தங்க மூட்டைகள் பறிமுதல் செய்யப்பட்டன. மொத்தம் 653 கிராம் எடையில் 34.23 லட்சம் ரூபாய் மதிப்பிலான 24 காரட் தங்கம் சுங்கத் துறையினரால் கைப்பற்றப்பட்டது. ஏற்கனவே வேறு ஒரு குற்றத்தில் சம்பந்தப்பட்ட ரசிக்அலி முகமத் முஸ்தாபா கைது செய்யப்பட்டார்.
இந்த தகவலை சென்னை சர்வதேச விமான நிலைய சுங்க ஆணையர், செய்திக்குறிப்பு ஒன்றில் தெரிவித்துள்ளார்.
(Visitor Counter : 36
குடியரசுத் துணைத் தலைவர் செயலகம்
நகர்ப்புற வசதிகளை ஊரகப் பகுதிகளில் ஏற்படுத்தவும் சுற்றூச்சூழலுக்கு உகந்த அணுகுமுறையை பின்பற்றவும்: கட்டிடக் கலைஞர்களிடம் குடியரசு துணைத் தலைவர் வலியுறுத்தல்
21ம் நூற்றாண்டில் கட்டிடக் கலைஞர்கள் மற்றும் திட்டமிடுவோரின் பங்களிப்பு வெறும் வடிவமைப்பு மற்றும் மனித குடியிருப்புகளுக்கும் கட்டிடங்களுக்கும் வடிவம் அளிப்பதுடன் முடிந்து விடக்கூடாது என குடியரசு துணைத் தலைவர் கூறியுள்ளார். வாழ்க்கையின் ஒவ்வொரு அம்சத்திலும் முக்கியப் பங்களிப்பு அளிக்கும் டிஜிட்டல் தொழில்நுட்பங்களுடன் வேகமாக மாறி வரும் இந்த உலகில் தேவைகளை எதிர்கொள்வதற்கும் புதுமை படைப்பவர்களாகவும் படைப்பாற்றல் கொண்டவர்களாகவும் கட்டிடக் கலைஞர்கள்  திகழ வேண்டும் என அவர் அழைப்பு விடுத்தார்.
ஊரகப் பகுதிகளில் வாழும் மக்களுக்கு நகர்ப்புற பகுதிகளில் உள்ள வசதிகளை கட்டுபடியாகக்கூடிய விலையில் உருவாக்குமாறு திட்டமிடுதல் மற்றும் கட்டிடக்கலை மாணவர்களை குடியரசு துணைத் தலைவர் திரு. எம். வெங்கையா நாயுடு அறிவுறுத்தினார். உள்கட்டமைப்புக்களை வடிவமைக்கும்போது பாரம்பரியம் மற்றும் நவீனத்தைக் துல்லியமாக கலந்து சுற்றுச்சூழலுக்கு உகந்த அணுகுமுறையை பின்பற்றுமாறு ஆணையங்கள், கட்டிடக் கலைஞர்கள் மற்றும் கட்டுமான பொறியாளர்களை அவர் கேட்டுக் கொண்டார். ஆந்திரப் பிரதேச மாநிலம் விஜயவாடாவில் உள்ள திட்டமிடுதல் மற்றும் கட்டிடக்கலை பயிற்சி நிறுவனத்தின் மூன்றாவது பட்டமளிப்பு விழாவில் அவர் இன்று உரையாற்றினார்.
ஆராய்ச்சி மற்றும் புதுமைகளைப் படைப்பதில் பாடுபட வேண்டும் என அவர் அனைத்து மாணவர்கள், ஆசிரியர்கள் மற்றும் பட்டதாரிகளை அவர் வலியுறுத்தினார்.
கட்டுமான சுற்றூச்சூழலை மேம்படுத்த பாரம்பரியம் மற்றும் தொழில்நுட்பம் ஒருங்கிணைக்கப்பட வேண்டியதன் அவசியத்தை வலியுறுத்திய குடியரசு துணைத் தலைவர், ஊரகப் பகுதிகள் கான்கிரீட் வனமாக மாறாமல் இருப்பதை உறுதி செய்யவேண்டும் என்றும் வலியுறுத்தினார்.
------
(Visitor Counter : 58
பிரதமர் அலுவலகம்
2020 மத்திய பட்ஜெட்டுக்கான கருத்துகள் மற்றும் ஆலோசனைகளை கோருகிறார் பிரதமர்
2020 மத்திய பட்ஜெட்டுக்கான கருத்துகள் மற்றும் ஆலோசனைகளை MyGov இணையதளத்தில் அளிக்குமாறு பிரதமர் நரேந்திர மோடி அழைப்பு விடுத்துள்ளார்.
“மத்திய பட்ஜெட் 130 கோடி இந்தியர்களின் உள்ளக்கிடக்கைகளை எதிரொலிப்பதோடு, இந்தியாவின் மேம்பாட்டுக்கு பாதை வகிக்கிறது. இந்த ஆண்டின் பட்ஜெட்டுக்கான கருத்துகள் மற்றும் ஆலோசனைகளை MyGov இணையதளத்தில் வழங்குமாறு நான் உங்களைக் கேட்டுக்கொள்கிறேன்” என்று பிரதமர் கூறியுள்ளார்.
|
|
மத்திய பட்ஜெட் 130 கோடி இந்தியர்களின் உள்ளக்கிடக்கைகளை எதிரொலிக்கிறது, இந்தியாவின் மேம்பாட்டுக்கு பாதை வகிக்கிறது
இந்த ஆண்டின் பட்ஜெட்டுக்கான கருத்துகள் மற்றும் ஆலோசனைகளை MyGov. https://t.co/zVCL06TdLn இணையதளத்தில் வழங்குமாறு நான் உங்களைக் கேட்டுக்கொள்கிறேன்”
— நரேந்திர மோடி  ஜனவரி 8, 2020
பிரதமர் அலுவலகம்
தற்சார்பு இந்தியா என்பது தரம் மற்றும் அளவு ஆகிய இரண்டையுமே சார்ந்ததாகும்: பிரதமர்
உலகில் நாம் எங்கு நிற்கிறோம் என்பதை காட்டுவதற்கான கண்ணாடி, அளவியல் ஆகும்: பிரதமர்
தற்சார்பு இந்தியா என்பது தரம் மற்றும் அளவு ஆகிய இரண்டையுமே சார்ந்ததாகும் என்று பிரதமர் திரு நரேந்திர மோடி கூறினார். தேசிய அளவியல் மாநாட்டில்  பேசிய அவர் இவ்வாறு கூறினார். தேசிய அணு கால அளவு மற்றும் பாரதிய நிர்தேஷக் திரவியா பிரணாலி ஆகியவற்றை நாட்டுக்கு அர்ப்பணித்த பிரதமர், தேசிய சுற்றுச்சூழல் தரநிர்ணய ஆய்வகத்துக்கும் காணொலிக் காட்சி மூலம் அடிக்கல் நாட்டினார். "சர்வதேச சந்தைகளை இந்தியப் பொருட்களால் நிரப்புவது மட்டுமே நமது நோக்கமல்ல. மக்களின் மனங்களை வெல்ல நாம் விரும்புகிறோம். இந்திய பொருட்களுக்கு அதிகபட்ச சர்வதேச தேவையும், ஏற்றுக் கொள்ளுதலும் இருக்க வேண்டும் என்று நாம் விரும்புகிறோம்," என்று பிரதமர் கூறினார்.
தரம் மற்றும் அளவுக்காக சர்வதேச தர நிலைகளையே, தசாப்தங்களாக, இந்தியா சார்ந்து இருந்ததாக அவர் கூறினார். ஆனால் தற்போது, இந்தியாவின் வேகம், வளர்ச்சி, முன்னேற்றம், மதிப்பு மற்றும் வலிமையை நமது சொந்த தரநிலைகள் மூலம் அளவிடுகிறோம். அளவிடுதலுக்கான அறிவியலான அளவியல், எந்த ஒரு அறிவியல் சாதனைக்கும் அடிப்படையாக அமைகிறது என்று அவர் கூறினார். சிறப்பான அளவிடுதல் இல்லாமல் எந்த ஒரு ஆராய்ச்சியும் முன்னேற முடியாது. நமது சாதனைகளும் அளவிடப்பட வேண்டும். சர்வதேச மேடையில் நாட்டின் நம்பகத்தன்மை அதன் அளவிடுதலின் நம்பகத் தன்மையைப் பொறுத்தே இருக்கிறது என்று அவர் கூறினார். உலகில் நாம் எங்கு நிற்கிறோம் என்பதை காட்டுவதற்கான கண்ணாடி அளவியல் ஆகும் என்று பிரதமர் கூறினார்.
தற்சார்பு இந்தியா என்னும் லட்சியத்தை அடைவது என்பது தரம் மற்றும் அளவு ஆகிய இரண்டையுமே சார்ந்ததாகும் என்று பிரதமர் கூறினார். இந்தியப் பொருட்களால் உலக சந்தைகளை நிரப்புவதோடு மட்டுமில்லாமல், இந்தியப் பொருட்களை வாங்கும் ஒவ்வொரு வாடிக்கையாளரின் மனதையும் வெல்லுமாறு அவர் கேட்டுக்கொண்டார். இந்தியாவில் தயாரிக்கப்பட்ட பொருட்கள் உலகின் தேவையைப் பூர்த்தி செய்வதோடு மட்டுமில்லாமல் உலகத்தால் ஏற்றுக் கொள்ளப்பட வேண்டும் என்று பிரதமர் கூறினார். "தரம் மற்றும் நம்பகத்தன்மை ஆகிய தூண்களின் மீது இந்திய வணிகத்தை நாம் வலுப்படுத்த வேண்டும்," என்று அவர் கூறினார்.
நாட்டுக்கு இன்று அர்ப்பணிக்கப்பட்ட பாரதிய நிர்தேஷக் திரவியா, சான்றளிக்கப்பட்ட பொருள் முறை ஒன்றை வடிவமைப்பதன் மூலம் கடின உலோகங்கள், பூச்சிக்கொல்லிகள், மருந்துகள் மற்றும் ஜவுளி ஆகிய துறைகளில் தரமான பொருட்கள் தயாரிக்கப்படுவதற்கு உதவி புரியும் என்று அவர் கூறினார். ஒழுங்குமுறை சார்ந்த அணுகலில் இருந்து வாடிக்கையாளர் சந்தை அணுகுமுறைக்கு தொழில்துறை மாறிக்கொண்டிருக்கிறது. இந்த புதிய தரநிலைகளின் மூலம், நாடு முழுவதும் உள்ள மாவட்டங்களில் உள்ளூர் பொருட்களுக்கு சர்வதேச அடையாளத்தை வழங்குவதற்கான பிரச்சாரம் செய்யப்படுகிறது. குறிப்பாக, நமது சிறு, குறு மற்றும் நடுத்தர தொழில்களுக்கு இது பலனளிக்கும் என்று பிரதமர் தெரிவித்தார்.
உள்ளூர் வணிக சங்கிலியை கண்டறிவதற்காக இந்தியாவுக்கு வரும் வெளிநாட்டு பெரிய உற்பத்தி நிறுவனங்களுக்கு சர்வதேச தரநிலைகளைப் பின்பற்றுவது உதவும் என்று அவர் கூறினார். புதிய தரநிலைகள் மூலம் ஏற்றுமதி மற்றும் இறக்குமதி ஆகியவற்றின் தரம் உறுதி செய்யப்படும். இந்தியாவில் உள்ள நுகர்வோர்களுக்கு தரமான பொருட்களை இது வழங்குவதோடு, ஏற்றுமதியாளர்கள் எதிர்கொள்ளும் சிக்கல்களையும் குறைக்கும் என்று பிரதமர் கூறினார்.
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்பட விழாவில் இந்திய பனோரமா பிரிவில் ‘சவுதி வெள்ளக்கா’ திரையிடப்பட்டது
“இந்தத் திரைப்படத்தை நீதிமன்ற நாடகம் என்று கூறுவதை விட சமூக நாடகமாகவே படைக்க நான் விரும்பினேன். எனது 2-வது படமான ‘சவுதி வெள்ளக்கா’, 53-வது இந்திய சர்வதேச திரைப்பட விழாவில் திரையிடப்படுவதில் மிகவும் பெருமையும், மகிழ்ச்சியும் அடைகிறேன்” என்று இந்திய திரைப்படத்தின் இயக்குனர் தருண் மூர்த்தி கூறினார்.
கோவாவில் 53-வது இந்திய சர்வதேச திரைப்பட விழாவின் ஒரு பகுதியாக பத்திரிகை தகவல் அலுவலகம் சார்பாக நடத்தப்பட்ட 'டேபிள் டாக்ஸ்' நிகழ்வில் தயாரிப்பாளர் சந்தீப் சேனன் ஊடகங்கள் மற்றும் பிரதிநிதிகளுடன் கலந்துரையாடல் அமர்வில் கலந்து கொண்டார். ‘சவுதி வெள்ளக்கா’ திரைப்படம் இந்திய பனோரமா பிரிவில் திரையிடப்பட்டது.
நிலுவையில் உள்ள வழக்குக்காக இருபத்திமூன்று வயது இளைஞன் அபிலாஷ் சசிதரன் நீதிமன்றத்தின் சம்மனை பெறுவதற்கு நீண்ட கால அவகாசத்தை பின்புலமாக கொண்ட திரைப்படமாகும். இதனால் ஏற்படும் காலதாமதத்தினால் அவருடைய வளைகுடா விசா கனவு என்னவாகும் என்று அவர் அதிர்ச்சியடைகிறார். இதற்கு பின்னால் உள்ள உண்மையைக் கண்டறிய ஆசைப்பட்ட அபிலாஷ் சசிதரன், எர்ணாகுளத்தில் உள்ள சவுதி என்ற இடத்தில் இரு அண்டை வீட்டாருக்கு இடையே ஏற்பட்ட சிறிய மோதல், மிகப்பெரிய பிரச்சனையை உருவாக்கி, அதில் ஈடுபட்ட அனைவரின் வாழ்க்கையையும் மாற்றியமைத்தது என்பதை அவர் அறிந்து கொள்கிறார்.
இந்த திரைப்பட அனுபவம் குறித்து தயாரிப்பாளர் சந்தீப் சேனன் கூறும்போது, கொச்சியில் உள்ள சவுதியில் அண்டை வீட்டாரின் தலையில் ஒரு சிறிய தேங்காய் விழுவதிலிருந்து கதை தொடங்கி மிகப்பெரிய பிரச்சினையாக உருவெடுக்கிறது. இந்த சண்டை பல ஆண்டுகளாக நீடிக்கிறது. இதன் விளைவாக ஒட்டுமொத்த மக்களும் பாதிப்புக்கு உள்ளாகின்றனர். இந்த திரைப்படத்தின் இறுதிகாட்சிகள் மிகவும் சுவாரஸ்யமானது. மொத்தத்தில் 85 வயதான ஒரு மூதாட்டியின் மிகவும் உணர்ச்சிகரமான பயணம் இது”, என்றார்.
நடிகர்/நடிகைகள் தேர்வு குறித்து இயக்குனர் தருண்மூர்த்தி பேசும்போது, “நாங்கள் நடிப்பாற்றல் திறமைகளுடன் கூடிய புதுமுகங்களை தேடினோம். நாங்கள் ஒரு தெருவிற்கு சென்று அங்குள்ள மக்களிடம் திரைப்படம் பற்றி விளக்கம் அளித்து நடிக்க வைத்தோம். அதில் சிறந்தவர்களை தேர்வு செய்தோம். அப்படி வந்தவர்கள் தான் பினு பாப்பு மற்றும் லுக்மென் அவரோன் ஆவார். பினுவுடன் பணிபுரிவது எனக்கு மிகவும் வசதியாக இருந்தது. நாங்கள் திரைப்படங்களைப் பற்றி நிறைய விவாதித்து இருக்கிறோம். லுக்மெனின் கண்களில் ஒரு அப்பாவித்தனம் எப்பொழுதுமே இருக்கும். உணர்ச்சிமிக்க கண்களைக் கொண்ட ஒரு கலைஞரை நடிக்க வைப்பது எளிதாக இருந்தது என்றார்.
மூதாட்டியை நடிக்க வைப்பதில் உள்ள சிக்கல்கள் குறித்து தயாரிப்பாளர் சந்தீப் சேனன் கூறும்போது, “இதுபோன்ற சவால்கள் எனக்குப் பழகிப்போன ஒன்று. ஒரு தயாரிப்பாளராக நான் நினைப்பது என்னவென்றால், நாம் திரைக்கதையுடன் பயணிக்க வேண்டும். அந்த பயணத்திலேயே திரைப்படம் முழுமையாக உருவாக வேண்டும். திறமை மற்றும் கதைக்களத்தை பொறுத்தவரை மலையாளத் திரையுலகம் பெரியது என்று சொல்வேன். ஆனால் வியாபாரத்தின் அளவைப் பொறுத்தவரை சிறியதுதான். எனவே நாங்கள் ரிஸ்க் எடுக்க வேண்டியிருக்கும்” என்றார்.
குடியரசுத் துணைத் தலைவர் செயலகம்
தொழில்நுட்பத்தின் பிரதான குறிக்கோள் மக்களின் வாழ்க்கையில் மகிழ்ச்சியைக் கொண்டு வருவதாக இருக்க வேண்டும் – குடியரசு துணைத் தலைவர்
குடியரசு துணைத் தலைவர் திரு.எம்.வெங்கையா நாயுடு இன்று விஞ்ஞானிகள், தொழில்நுட்ப வல்லுனர்கள், தொழில் முனைவோர் ஆகியோர் அறிவு வளத்தை உருவாக்கி மனிதகுல முன்னேற்றம் மற்றும் சமுதாய மேம்பாட்டுக்காக புதிய சிந்தனைகள் மற்றும் புதிய கண்டுபிடிப்புகளை மேற்கொள்ள வேண்டுமென்று வலியுறுத்தினார்.
பெங்களூருவில் பெங்களூரு தொழில்நுட்ப உச்சி மாநாடு 2021-ஐ தொடங்கி வைத்த திரு.நாயுடு, தொழில்நுட்பத்தின் பிரதான குறிக்கோள் மக்களின் வாழ்க்கையில் மகிழ்ச்சியைக் கொண்டு வருவதாக இருக்க வேண்டும் என்று கேட்டுக் கொண்டார். மக்களை அழுத்தும் பிரச்சனைகளுக்குத் தீர்வு கண்டு அவர்கள் தங்கள் வாழ்க்கையை மகிழ்ச்சியாகவும், வசதியாகவும் மேற்கொள்ள தொழில்நுட்ப மேம்பாட்டை உருவாக்க வேண்டுமென்று அவர் வலியுறுத்தினார்.
பல பகுதிகளில் அண்மையில் ஏற்பட்ட தொழில்நுட்ப இடையூறுகள் பற்றி கூறிய குடியரசு துணைத் தலைவர், தொழில்நுட்பத்தில் உண்மையான ஆற்றல், மேலாண்மை, கல்வி, மருத்துவச் சிகிச்சை, நிர்வாகம், பருவநிலை மாற்றம் போன்ற துறைகளில் குறிப்பிடத்தக்க முன்னேற்றத்தை கொண்டு வருவதாக இருக்க வேண்டுமென்று தெரிவித்தார்.
சீர்திருத்தி, செயல்படுத்து, மாற்று என்னும் பிரதமரின் 3 சொல் மந்திரத்தை குறிப்பிட்ட குடியரசு துணைத் தலைவர் வரும் நாட்களில் நாம் பொருளாதார அறிவு, டிஜிட்டல்மயமாக்கம், புதிய கண்டுபிடிப்புகள் ஆகியவற்றை உருவாக்குவதில் கவனம் செலுத்த வேண்டும் என்று வலியுறுத்தினார்.
பிடிஎஸ் 2021-ல் காணொலி மூலம் கலந்து கொண்ட ஆஸ்திரேலிய பிரதமர் திரு.ஸ்கார்ட் மாரிசன், இஸ்ரேல் பிரதமர் திரு.நப்தாலி பென்னட் ஆகியோருக்கு குடியரசு துணைத் தலைவர் நன்றி தெரிவித்தார்.
கன்னட நடிகர் புனித் ராஜ்குமாரின் அகால மறைவுக்கு குடியரசு துணைத் தலைவர் இரங்கல் தெரிவித்தார்.
இந்த நிகழ்ச்சியில் கர்நாடக ஆளுநர் திரு தாவர் சந்த் கெலாட், முதலமைச்சர் திரு.பசவராஜ் பொம்மை, மத்திய அமைச்சர் திரு.ராஜீவ் சந்திரசேகர், மாநில அமைச்சர்கள் மற்றும் உயரதிகாரிகள் கலந்து கொண்டனர்.